आइए पहले जान लें इस छड़ी की खूबियों के बारे में। इसे बनाया है बेंगुलुरू स्थित प्रसादम इंडस्ट्रीज ने और नाम दिया है स्नेक गार्ड। यह आम छड़ी के जैसी दिखती है, बस इसके बीच में अल्ट्रासॉनिक तरंगे पैदा करने वाला एक यंत्र जोड़ दिया गया है। इसे उन किसानों के लिए बनाया गया है जो खेत-खलिहानों में काम करते हैं और अनजाने ही सर्पदंश का शिकार बनते हैं। यहां यह बताना जरूरी है कि अधिकतर सांप जहरीले नहीं होते लेकिन डर की वजह से लोग सभी सांपों को मार देते हैं। स्नेक गार्ड को बनाने के पीछे एक वजह यह भी बताई गई है कि जब सांप दूर रहेंगे तो उनके मारे जाने का खतरा भी नहीं रहेगा।